open-index/open-wikipedia-markdown huggingface dataset:
בלייק קלארק

**בלייק קלארק** (באנגלית: **Blake Clark**; נולד ב-2 בפברואר 1946) הוא שחקן מדובב וקומיקאי אמריקאי, הוא ידוע בעיקר בתור צ'ט האנטר בילד פוגש עולם והארי בשפץ ביתך., וכן כמדבב של דמותו של כלב הצעצוע סלינקי בסדרת סרטי "צעצוע של סיפור" החל מהסרט השלישי.

## ביוגרפיה
קלארק נולד במייקון, ג'ורג'יה, ארצות הברית. הוא שירת כקצין בצבא ארצות הברית במהלך מלחמת וייטנאם, ולאחר שחרורו פנה לקריירה בתעשיית הבידור.

## קריירה
קלארק החל את דרכו בתחום המשחק בטלוויזיה, ובשנת 1984 כיכב לצד ג'ורג' קרלין בתוכנית של רשת HBO, *Apt. 2C*, אשר הופק ממנה רק פרק פיילוט. במהלך השנים הופיע בתפקידי אורח רבים בסדרות טלוויזיה פופולריות, בהן "שפץ ביתך", "בוי מיטס וורלד", "המופע של ג'יימי פוקס", "המופע של דרו קארי", "גירל מיטס וורלד" ו"קומיוניטי". כמו כן, גילם את פרד הנהג בסדרה "רמינגטון סטיל". לצד קריירת הטלוויזיה הענפה, קלארק השתלב גם בתעשיית הקולנוע, והפך לשחקן קבוע בסרטיו של אדם סנדלר. בין הסרטים בהם השתתף נמנים נער המים, שטן על הזמן, מר דידס, 8 לילות מטורפים, מגודלים, צ'אק ולארי, 50 דייטים ראשונים, וזה הבן שלי.

בשנת 2010 החל לדבב את דמותו של סלינקי הכלב בסרט "צעצוע של סיפור 3", בעקבות מותו של המדבב המקורי, ג'ים וארני, שהיה חברו הקרוב. אולפני פיקסאר חיפשו מדבב שיוכל לשחזר את קולו של וארני, ולבסוף מצאו בקלארק את הקול שתפס את רוח הדמות. הוא המשיך לדבב את סלינקי הכלב גם בסרט "צעצוע של סיפור 4" ובהפקות נוספות של הזיכיון.
ממוזער| קלארק הופיע עבור חיילים בתיאטרון הבסיס במהלך סיור לחיצת יד בחג בעיראק ב-14 בדצמבר 2004

## חיים אישיים
בלייק קלארק נשוי ואב לילדים. הוא מתגורר בארצות הברית וממשיך לעסוק בתחום הבידור.

## קישורים חיצוניים

קטגוריה:אמריקאים ילידי ג'ורג'יה
קטגוריה:מייקון (ג'ורג'יה): אישים
קטגוריה:סטנדאפיסטים אמריקאים
קטגוריה:מדבבים אמריקאים
קטגוריה:שחקנים אמריקאים
קטגוריה:אמריקאים שנולדו ב-1946

## הערות שוליים
טסה פרר

**טסה רוז פרר** (באנגלית: **Tessa Rose Ferrer**; נולדה ב-30 במרץ 1986) היא שחקנית קולנוע, טלוויזיה ותיאטרון אמריקאית.

## ראשית חייה
היא נולדה לזמרת דבי בון ולגבריאל פרר.

## קריירה
### האנטומיה של גריי
בשנת 2012, שונדה ריימס ליהקה את פרר לתפקיד חוזר בתור ד"ר לאה מרפי בעונה התשיעית של סדרת הדרמה של ABC "האנטומיה של גריי". בעונה הבאה, פרר קודמה לשחקנית ראשית בסדרה, עם זאת, במרץ 2014, הוכרז שהיא תעזוב את התוכנית בסוף העונה העשירית. בשנת 2016, פרר חזרה לתפקידה כד"ר לאה מרפי לפרק 1.

### אחרי האנטומיה של גריי
בשנת 2014, לפרר היה תפקיד חוזר בסדרת הטלוויזיה של CBS "אקסטנט". בשנת 2015, היא שיחקה בתפקיד חוזר בעונה השנייה של סדרת הקומדיה "FXX You're the Worst". בשנת 2016, שונדה ריימס ליהקה אותה לסיטקום אך הוא לא נמכר ולא הפך לסדרה.

בשנת 2018 היא שיחקה בסרט "Insidious: המפתח האחרון" בתפקיד אודרי ריינאייר, אמה של אליס. באותה שנה היא גם גילמה את קורה באבינאו בסרט "מר מרצדס" של סטיבן קינג ודייוויד אי. קלי.

בשנת 2019 היא גילמה את האחות דוקט ב"מלכוד 22". היא גם משחקת בסדרה של אפל TV פלוס, "יהירות", שם היא מגלמת את מג ביילי, מאמנת כדורסל לנוער.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1986
קטגוריה:אמריקאים שנולדו ב-1986
קרח שחור

[ממוזער| קרח שחור על כביש ב[גרמניה]]
**קרח שחור** הוא תופעה מטאורולוגית שבה שכבת קרח דקה ושקופה נוצרת על פני הכביש או משטחים אחרים, במיוחד בתנאי קור קיצוניים. שכבה זו כמעט בלתי נראית לעין, מה שהופך אותה למסוכנת במיוחד עבור נהגים והולכי רגל, שכן היא עלולה לגרום להחלקות ותאונות.

## הגדרה
המונח "קרח שחור" בארצות הברית מוגדר על ידי שירות מזג האוויר הלאומי כ"קרח חלקי על כבישים או משטחי תחבורה אחרים שלא ניתן לראות בקלות. לעיתים קרובות הוא ברור (לא לבן) כאשר משטח הכביש השחור נראה מתחתיו. נפוץ ביותר בשעות הבוקר המוקדמות, במיוחד לאחר הפשרת שלג בכבישים יש סיכוי להקפיא מחדש בן לילה כאשר הטמפרטורה יורדת מתחת לאפס יכול להיווצר גם כאשר הכבישים נמצאים חלקלק מגשם והטמפרטורות יורדות מתחת לאפס במהלך הלילה". 

ארגון המטאורולוגי העולמי מגדיר קרח שחור: 
* חלופה פופולרית למונח זיגוג. יריעת קרח דקה, כהה יחסית למראה, עשויה להיווצר כאשר גשם קל או טפטוף יורד על משטח שנמצא בטמפרטורה מתחת לנקודת הקיפאון, או לחלופין, כאשר מים שכבר על פני הכביש קופאים לאחר מכן כאשר הטמפרטורה שלהם יורדת מתחת לאפס. הוא עשוי להיווצר גם כאשר טיפות ערפל מקוררות על ידי מבנים, גדרות וצמחייה.
* קרח דק וחדש על מים מתוקים או מלוחים, שצבעו נראה כהה בגלל שקיפותו, כתוצאה ממבנה הגרגיר העמודי שלו.

## היווצרות הקרח השחור
קרח שחור נוצר כאשר מים על פני הכביש קופאים בטמפרטורות נמוכות, במיוחד כאשר הטמפרטורה יורדת מתחת ל-0 מעלות צלזיוס. המים יכולים להגיע ממשקעים כמו גשם או גשם-שלג, או מהתכה של שלג שכבר ירד. כאשר המים קופאים, הם יוצרים שכבת קרח דקה ושקופה, המאפשרת לאספלט הכביש להיראות דרכה, ומכאן השם "קרח שחור".

## סכנות
הסכנה העיקרית בקרח השחור היא שהוא כמעט בלתי נראה, מה שמקשה על זיהויו בזמן נהיגה או הליכה. החלקה על קרח שחור עלולה לגרום לאובדן שליטה על הרכב, תאונות דרכים ופציעות חמורות. גם הולכי רגל עלולים להחליק על הקרח השחור ולסבול מפציעות.

## קישורים חיצוניים

## הערות שוליים

קטגוריה:משקעים
קטגוריה:קרח
2018 בטלוויזיה

בערך זה מצוינים אירועים בולטים שהתרחשו במהלך שנת 2018 ונוגעים לעולם הטלוויזיה.

## אירועים בולטים

[ממוזער|240px|שמאל|[נטע ברזילי מישראל מנצחת בתחרות האירוויזיון 2018 שהתקיימה בליסבון, עם השיר "Toy"]]
* 7–11 במאי – תחרות האירוויזיון התקיימה בליסבון שבפורטוגל. בתחרות זכתה ישראל, עם השיר "Toy", אותו ביצעה הזמרת הישראלית נטע ברזילי.
* 29 במאי – רשת ABC מחליטה לבטל את הסדרה "רוזאן" בשל התבטאות גזענית של רוזאן בר בטוויטר כנגד ואלרי ג'ארט, יועצת לשעבר של ברק אובמה.כשלושה שבועות לאחר ביטול הסדרה, רשת ABC הודיעה על הפקת ספין אוף בשם "משפחת קונר" בהשתתפות כל אנשי הצוות והדמויות המרכזיות של הסדרה המקורית, מלבד אם המשפחה.
* 14 באוגוסט – לאחר יותר מ-52 שנים, ערוץ הטלוויזיה הראשון בתולדות הטלוויזיה הישראלית – הטלוויזיה החינוכית הישראלית, מסיימת את שידוריה ומוחלפת ב"כאן חינוכית"  בעקבות חוק השידור הציבורי הישראלי.

## סדרות ותוכניות טלוויזיה חדשות ב-2018

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה ו/או הפכו זמינים לצפייה לראשונה בארצות הברית במהלך שנת 2018. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו ו/או הפכו זמינים לצפייה בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 2018]]**.

;**בישראל**
להלן כמה מההפקות הטלוויזיוניות הישראליות הבולטות ביותר ששודרו לראשונה בישראל במהלך שנת 2018. לרשימה מקיפה יותר של הפקות טלוויזיוניות ישראליות ששודרו בישראל לראשונה בשנה זו, ראו **[[:קטגוריה:סדרות טלוויזיה ישראליות שעלו לשידור בשנת 2018]]** ו**[[:קטגוריה:תוכניות טלוויזיה ישראליות שעלו לשידור בשנת 2018]]**.

**במדינות אחרות**

## סדרות ותוכניות בולטות שבוטלו או הסתיימו ב-2018
**בארצות הברית**

## נפטרו

[ממוזער|150px|[אנתוני בורדיין]]
* 4 בפברואר – ג'ון מהוני  - שחקן אמריקאי אשר נודע בעיקר בתפקידו כמרטין קריין בקומדיית המצבים "פרייז'ר" (נולד ב-1940)
* 16 באפריל – הארי אנדרסון - שחקן וקומיקאי אשר נודע בעיקר בזכות גילום השופט הארי סטון בקומדיית המצבים "בית דין לילי" (נולד ב-1952)
* 8 ביוני – אנתוני בורדיין – שף, סופר ואישיות טלוויזיונית אמריקאי ממוצא יהודי (נולד ב-1956)
* 5 באוגוסט – שרלוט ריי - שחקנית אופי וזמרת אמריקאית נודעה בעיקר בזכות הדמות עדנה גארט ב"על טעם ועל ריח", ובסדרת הספין-אוף שלה "עובדות החיים" (נולדה ב-1926)
* 6 בספטמבר – ברט ריינולדס - שחקן קולנוע וטלוויזיה אמריקאי (נולד ב-1936)
* 17 בדצמבר – פני מרשל - שחקנית, במאית קולנוע ומפיקה אמריקאית אשר נודעת בעיקר בזכות גילום לוורן דה פזיו בקומדית המצבים "לוורן ושירלי" (נולדה ב-1943)

## פרסים

## קישורים חיצוניים

## הערות שוליים
חיג'אב אימתיאז עלי

**חיג'אב אימתיאז עלי** (באורדו: **حجاب امتیاز علی**; 1908–1999) הייתה סופרת ועורכת, הנחשבת לחלוצת הרומנטיקה בספרות באורדו, וכן הטייסת המוסלמית הראשונה בעולם.

## ביוגרפיה
חיג'אב נולדה ב-1908 במדרס, בתקופת השלטון הבריטי בהודו, למשפחת אצולה בסולטנות דקאן. היא החלה לכתוב בגיל צעיר מאוד, ואת אחת מיצירותיה הידועות "מירי נתומאם מוהאבת" (אהבתי האינסופית), הנחשב לאחד מסיפורי האהבה הטובים ביותר בספרות האורדו, כתבה בגיל שתים עשרה.

בשנות ה-30 נישאה חיג'אב לאימתיאז עלי טאג', סופר ועיתונאי מפורסם שכתב לקולנוע, תיאטרון ותחנות רדיו, ועברה איתו ללאהור. לזוג נולדה בת אחת, יסמין טאהיר, שהייתה קריינית בכירה ברדיו פקיסטן. נכדיה של חיג'אב, פארן טאהיר ועלי טאהיר הם שחקנים ידועים.

חיג'אב הלכה לעולמה בביתה בלאהור ב-19 במרץ 1999.

## קריירה מקצועית
### טייסת
חיג'אב התאמנה ב"מועדון התעופה של לאהור" והשתתפה בתחרויות רבות שארגן המועדון. ב-1936 קיבלה את רישיון הטיס שלה, וב-1939 המגזין The International Women's News הכתיר אותה כאישה המוסלמית הראשונה באימפריה הבריטית שקיבלה רישיון 'A' כטייסת. לעיתים נטען כי ההודית סרלה תקרל הייתה הטייסת הראשונה, אך למרות שסרלה וחיג'אב השיגו את רישיונותיהן בערך באותו זמן, חיג'אב הייתה הראשונה לעשות זאת.

### סופרת
קריירת הכתיבה של חיג'אב התפרשה על פני יותר מ-60 שנה. סיפוריה סובבים סביב רומנטיקה, נשים, טבע ופסיכולוגיה. השימוש החוזר שלה במילים ובניית משפטים ייחודית בולט בכתיבתה, וסיפוריה השתמשו באותן דמויות בסיפורים ותרחישים שונים. כמה מהדמויות המפורסמות ברומנים שפרסמה היו ד"ר גאר, סר הארלי, דאדי זוביידה וחבשן זונאש.

כבר בגיל 9 פרסמה חיג'אב סיפור קצר ראשון בגיל 9. סיפורה פורסם במגזין אסלאמי לנשים בשם תהד'יב ניסוואן (מילולית: תרבות נשית), והתקבל היטב על ידי הקוראים. סיפוריה המשיכו להתפרסם במגזין זה לצד מגזין נוסף בשם "פוּל", והיא עבדה גם כעורכת בשניהם. היא נחשבת לאישה הראשונה בתת-היבשת ההודית שפרסמה סיפורים קצרים שזכו להכרה.

מלבד הרומן שכתבה בגיל 12, כמה מיצירותיה המפורסמות האחרות כוללות את "לילה-או-ניהאר" (לילה ויום), "סנובר קאי סאיי" (צללי האורנים) ו-"תסוויר בותאן" (ספר לי את התמונה), ותרגמה לאורדו את נשים קטנות של לואיזה מיי אלקוט.

חיג'אב תיעדה את חייה ביומנים, שלימים יצאו לאור גם הם כספרים והתפרסמו בכתבי עת שונים. אחד מהם הוא "מומבאתי קה סאמנה" (לאור הנר) שהתבסס על חוויותיה בלאהור במהלך מלחמת הודו-פקיסטן השנייה, כשכתבה את יומנה לאור נרות בזמן ההאפלה. חוויותיה במלחמה גם היוו השראה לרומן עטור הפרסים פרי עטה "פגאל חנה" (בית משוגעים), שהיה גם הרומן האחרון שלה. חיג'אב למדה את עבודותיו של זיגמונד פרויד והייתה מרותקת ממושג התת-מודע, שסיפק לה חומר רקע לרומן בשם "אנד'ירה חוואב" (חלום אפל).

## הערות שוליים

קטגוריה:נשים פקיסטניות
קטגוריה:טייסות (נשים)
קטגוריה:נשים מוסלמיות
קטגוריה:סופרות פקיסטניות
קטגוריה:פקיסטן: תעופה
קטגוריה:ילידי 1908
קטגוריה:נפטרים ב-1999
כוח ההגנה של אנטיגואה וברבודה

**כוח ההגנה של אנטיגואה וברבודה** (באנגלית: **Antigua and Barbuda Defence Forc** ובראשי תיבות: **ABDF**) הוא הכוח הצבאי של מדינת האיים אנטיגואה וברבודה.
הכוח מקיים שיתופי פעולה עם גופי ביטחון מארצות הברית ומדינות אחרות מהאזור הקריביים.

## היסטוריה
כוח ההגנה נוסד עם לאחר העברת החוק להקמת גוף ביטוח זה עבור המדינה החדשה שזה עתה השיגה עצמאות, ובדומה למדינות אחרות באיי הודו המערבית הוא התבסס על רגימנט איי הודו המערבית שקדם לו. במשך השנים מלבד משימותיו השיגרתיות לסייע בשיטור על האיים וביטחונם, כוח ההגנה השתתף גם במספר רב של משימות בין לאומיות לדוגמת: מבצע זעם דחוף בגרנדה, המשלחת הרב לאומית להאיטי ועוד. בשנת 1996 גם משמרות החופים עבר להיות תחת אחריות כוח הגנה.

## ארגון וציוד
הכוח כולל כ-250 חיילים בשירות פעיל ועוד 75 במילואים, המציודים בעיקר בנשק קל משימותיו כוללות הגנה על נכסי המדינה, סיוע בשיטור וביטחון פנים, לחימה בסחר לא חוקי, ומתן סיוע אזרחי בעת הצורך. ואלה מאורגנים בצורה הבאה:
* הרגימנט הראשון של אנטיגואה וברבודה – גדוד חי"ר יחיד בעל 4 פלוגות, המהווה את היחידה הלוחמת העיקרית וכולל גם שתי מחלקות מילואים.
* משמר החופים – המרכיב הימי בעל מספר קטן של סירות סיור (חלקן חמושות) וכולל את היחידות:
** מטה
** מערך טכנית
** מנהלת כ"א וציוד
** פלגת משט
* יחידת שירות ותמיכה – כולל: מדור כ"א
משטרה צבאית, מרכז מודיעין, אגף אימון, מדור אַפסְנַאות, מדור מינהל, מדור איתותים, מדור תחבורה ומדור רפואה.
* כנף האוויר – היחידה הצעירה ביותר בכוח ההגנה, שהוקמה ב-2022 וכולל כלי טיס אחדים לצורך סיור.
* חיל צוערים – גוף חוץ צבאי המתופעל בידי חיילים. עבור הכשרת צעירים המעוניינים בקריירה צבאית.
* להקה צבאית

עיקר הציוד והאימונים של כוח הגנה הוא נשק קל מסופקים ברובו עלי ידי ארצות הברית, איתה היא נמצאת בשיטוף פעולה רחב, ובריטניה, ששלטה בעבר בקולוניה ושעל פי המודל הצבאי שלה מאורגן כוח ההגנה.

## גלריה

Flag of the Antigua and Barbuda Defence Force.svg|דגל כוח ההגנה של אנטיגואה וברבודה
Antigua and Barbuda Coast Guard insignia.png|סמל משמר החופים הכולל את דגל המשמר מצויר עליו
Service and Support Unit logo.png|סמל יחידת השירות והתמיכה
Roundel of Antigua and Barbuda.svg|סמל כנף האוויר
Logo of the 1st Antigua and Barbuda Regiment.svg|סמל הרגימנט הראשונה (והיחיד) של אנטיגואה וברבודה
Flag of the Antigua and Barbuda Regiment.svg|דגל הרגימנט הראשונה (והיחיד) של אנטיגואה וברבודה
A Royal Antigua and Barbuda Defense Force Coast Guard 380X Defender All-Weather Interceptor high-speed boat breeches the wake of another vessel May 24, 2013, during the maritime operations phase of Tradewinds 130524-N-HP195-034.jpg|סירת סיור של משמר החופים של אנטיגואה וברבודה


## הערות שוליים

קטגוריה:אנטיגואה וברבודה
קטגוריה:צבאות מודרניים
קטגוריה:אמריקה המרכזית: צבא וביטחון
רועי דורון

[ממוזער|רועי דורון [ג'ימבו ג'יי ואוריה ויצטום בהופעה במועדון הבארבי 2025]]
**רועי דורון** (נולד ב-7 באפריל 1990) הוא מוזיקאי נגן, זמר, מלחין ומפיק מוזיקלי ישראלי.

## ביוגרפיה

דורון גדל ברעננה ולמד בתיכון מור מטרו-ווסט במגמת מוזיקה.

בין השנים 2011-2014 למד במכללת "מיוזיק" ובבית הספר "רימון".

במהלך השנים הפיק שירים ואלבומים עבור אמנים שונים, ביניהם ג'ימבו ג'יי ולהקת ספא, איציק פצצתי, אילן פלד, ג'יין בורדו, שאנן סטריט, האחיות כרקוקלי, דניאל רובין, עמית אולמן, ירמי קפלן וערוץ הכיבוד.

הוא מנגן על גיטרה בס, קונטרבס, גיטרה וכלי נגינה נוספים, השתתף במספר הצגות כנגן ושחקן. בין היתר, שימש כנגן הבס בהופעות של ג'ימבו ג'יי ולהקת ספא, רביד פלוטניק, איה זהבי פייגלין, איציק פצצתי, אילן פלד, "עודד פז והקסדות", עמית אולמן, "Dirty fly" ומיכל לוטן.

בין השנים 2016 - 2020 ניגן ושיחק בהצגה תיכון מגשימים של תיאטרון האינקובטור.

בשנת 2022 כתב מוזיקה מקורית לההצגה "שמואל" שזכתה בהצגת השנה בטקס קיפוד הזהב והייתה מועמדת בקטגוריית המוזיקה. באותה שנה הוציא את אלבום הבכורה שלו, "שחיית כלב", שכולל תשעה שירים שנכתבו, הולחנו ועובדו על ידו.

בשנת 2023 הוא כתב והפיק עם נטע וינר את המוזיקה לסדרה "מדרסה" של סייד קשוע בבמויו של גורי אלפי.

בשנת 2024 ניהל מוזיקלית את האלבום "מיץ למקס" בו השתתפו 71 יוצרים ויוצרות מסצנת ההיפ-הופ הישראלי.

בין שיריו המוכרים ניתן למצוא את "מקום שני" עם ג'ימבו ג'יי, ו"שיר על שולחן ומגירה" עם איה זהבי פייגלין.

## דיסקוגרפיה
* שחיית כלב, אלבום בכורה שיצא ב-2022, מארח את איה זהבי פייגלין וג'ימבו ג'יי.
* מה ראפרים רוצים (הפקה יחד עם איציק פצצתי)
* עובדי נמל (מלחין ומפיק), 2021
* אה וואו (מלחין ומפיק), 2023
* מיץ למקס (מפיק), 2024
* "מחלוט" של נטע וינר
* "החיים בדרך" של איתי כפיר
* "מעבר לחשק" של עמית אולמן
* מתרגלים לדיסוננס" של צד ג (הפקה יחד עם אמוץ גלס)

## קישורים חיצוניים

## הערות שוליים

קטגוריה:מפיקים ישראלים
קטגוריה:מוזיקאים ישראלים
קטגוריה:מלחינים ישראלים
קטגוריה:חברי להקת ספא
קטגוריה:ישראלים שנולדו ב-1990
בלג (ארתדין)

בלגנדריום של טולקין, **בֶּלֶג** () היה מלך אַרְתֵדַין השני.

## ביוגרפיה
נולד לאַמְלַית, בנו של אֵאָרֶנְדוּר מלך אַרְנוֹר ולאשתו, ששמה לא ידוע. כשהיה בן 50 סבו מת, מממלכתו התחלקה בין אביו, ששלט בשטח שכונה "אַרְתֵדַין", ובין דודיו, ששלטו בשטחים שכונו "קַרְדוֹלָן" ו"ר'וּדָאוּר".בין שלוש ממלכות אלו פרצו מלחמות רבות. אביו מת בשנת 946 והוריש לו את הכתר. על שלטונו לא ידוע כמעט דבר.

הוא מת בשנת 946 לעידן השלישי לאחר 83 שנות שלטון באַרְתֵדַין. במותו ירש אותו בנו הבכור, מַלוֹר, שהיה בן 134 שנים.

## קישורים חיצוניים
* 
* 

## ביאורים

## הערות שוליים

קטגוריה:מלכי ארתדין
גאזה (מוזמביק)

**גאזה** (בפורטוגזית: **Gaza**) הוא מחוז במוזמביק – אחד מ־11 המחוזות המרכיבים את המדינה. בירת המחוז היא העיר שאי-שאי. המחוז שוכן בדרום המדינה ומדרום לו רק מחוז מפוטו. ממערב הוא גובל בזימבבואה ובדרום אפריקה, ממזרח הוא גובל בחלקו ב ובמחוז איניאמבנה ומצפון הוא גובל במחוז מניקה. בתחומו עובר נהר לימפופו. נכון לשנת 2017, אוכלוסיית המחוז היא 1,422,460 תושבים, הנמוכה ביותר מבין כל מחוזות המדינה.

מקור השם הוא בשמו של ראש שבט שחי בתחילת המאה ה־19. בזמנו של בנו נדדו אנשי השבט צפונה כחלק מהמפקאנה (ראה ממלכת הזולו). הם יצרו ממלכה ששלטה על חלקים נרחבים של מדינת מוזמביק של היום.

## קישורים חיצוניים
* 

## הערות שוליים

קטגוריה:מוזמביק: חלוקה מנהלית
1990 בטלוויזיה

בערך זה מצוינים אירועים בולטים שהתרחשו במהלך שנת 1990 ונוגעים לעולם הטלוויזיה.

## אירועים בולטים

160px|ממוזער|התוכנית "מיסטר בין" משודרת לראשונה
* 1 בינואר – הסדרה הקומית הבריטית "מיסטר בין", שנוצרה על ידי רואן אטקינסון אשר גם מככב בה, משודרת לראשונה בממלכה המאוחדת. הסדרה, שתכלול לבסוף 15 פרקים בלבד, תזכה להצלחה גדולה בבריטניה, ובמדינות רבה מכל רחבי העולם, ותהווה בסיס להפקת שני סרטי קולנוע וסדרת אנימציה.
* 5 במאי – תחרות האירוויזיון התקיימה בזאגרב שבקרואטיה. בתחרות זכתה איטליה, עם שירו של טוטו קוטוניו "".

## סדרות ותוכניות טלוויזיה חדשות ב-1990

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1990. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 1990]]**.

;**בישראל**
להלן כמה מההפקות הטלוויזיוניות הישראליות הבולטות ביותר ששודרו לראשונה בישראל במהלך שנת 1990. לרשימה מקיפה יותר של סדרות טלוויזיה ישראליות ששודרו בישראל לראשונה בשנה זו, ראו **[[:קטגוריה:סדרות טלוויזיה ישראליות שעלו לשידור בשנת 1990]]**.

**במדינות אחרות**



קובץ:ATTENTION Mr Bean! (Mr Bean Full Episode).webm|"מיסטר בין"



## סדרות ותוכניות בולטות שבוטלו או הסתיימו ב-1990

**בארצות הברית**
* 25 בינואר – משודר הפרק האחרון של "מיאמי מחלק מוסר".
* 25 בפברואר – משודר הפרק האחרון של "משימה בלתי אפשרית".
* 24 במרץ – משודר הפרק האחרון של "אלף".
* 4 באוגוסט – משודר הפרק האחרון של "היפה והחיה בניו יורק".

## נולדו

* 31 בינואר – אליעד נחום, מדבב, זמר-יוצר, מוזיקאי, מלחין, רקדן ושחקן טלוויזיה ישראלי
* 11 בפברואר – יהונתן בשן, שחקן טלוויזיה ודוגמן ישראלי
* 6 במרץ – אסתי גינזבורג, דוגמנית, שחקנית ומנחת טלוויזיה ישראלית
* 23 באפריל – דב פאטל, שחקן קולנוע וטלוויזיה אנגלי
* 27 במאי – כריס קולפר, שחקן טלוויזיה, סופר וזמר אמריקאי
* 2 ביולי – מרגו רובי, שחקנית קולנוע וטלוויזיה אוסטרלית
* 19 באוקטובר – דניאל ליטמן, שחקן טלוויזיה
* 9 בדצמבר – דניאל גד, שחקן טלוויזיה, תיאטרון וקולנוע ישראלי

## נפטרו

[שמאל|ממוזער|200px|[ג'ים הנסון]]
* 16 במאי – ג'ים הנסון, בובנאי, תסריטאי, במאי ומפיק טלוויזיה אמריקאי. אבי "החבובות" (נולד ב-1936)
* 17 באוגוסט – פרל ביילי, שחקנית קולנוע וטלוויזיה וזמרת אפרו-אמריקאית (נולדה ב-1918)

## פרסים

## קישורים חיצוניים

## הערות שוליים
מאיר הרמן

**מאיר הרמן** (1913 – י"ז באייר ה'תשנ"ה, מאי 1995) היה ראש המועצה המקומית נס ציונה בשנים 1978–1983.

## ביוגרפיה
נולד ב-1913 ליוסף ודבורה הרמן. הגיע לנס ציונה ב-1936 כנוטר. ב-15 בפברואר 1939, במהלך המרד הערבי הגדול, נפצע קשה כאשר רכב שהסיע פועלים שאותו איבטח עלה על מוקש. כבר מצעירותו היה חבר תנועת בית"ר ופעיל בהנהלת אגודת הספורט הארצית שלה. היה חבר מרכז תנועת החרות וראש הסניף שלה בנס ציונה. כנציג בית"ר היה ממייסדי קבוצת הכדורגל המאוחדת של המושבה, סקציה נס ציונה.

כשהוכרזה נס ציונה כמועצה מקומית ב-1949, התמנה לחבר המועצה. בבחירות המוניציפליות ב-1950 נבחר למועצה ברשימת "למען נס ציונה" של ראש המועצה יוסף סמל, שהייתה מזוהה עם המפלגות הלא-פועליות. כיהן במועצה עד 1955. לפרנסתו, עבד בגזברות המועצה ועמד בראש מחלקת הגבייה שלה.

בבחירות 1978, לאחר שפרש לגמלאות מעבודתו במועצה, נבחר לעמוד בראש רשימת הליכוד למועצה המקומית. הרשימה זכתה במרב הקולות, והוא נבחר לראשות המועצה. כראש מועצה הוא פעל להשגת איזון תקציבי, עסק בשיקום שכונות ובקידום תוכניות מתאר במושבה ואישורן. בבחירות 1983 לא התמודד שוב. ניהל גמ"ח להלוואות ללא ריבית על שם יוסף סמל. ב-1988 זכה באות "יקיר העיר נס ציונה".

הרמן נפטר ב-1995 ונקבר בבית הקברות בנס ציונה. שמו מונצח ברחוב בצפון המושבה.

על שמו מתקיימת מדי שנה בנס ציונה אליפות ארצית בטניס שולחן.

## חיים אישיים
היה נשוי לסימה (נפטרה ב-2007). בנם עמי הרמן כיהן כסגן ראש העיר נס ציונה. בתם נילי רינת כתבה את הספר "אלה הם חיי".

## הערות שוליים

קטגוריה:ראשי מועצת נס ציונה
קטגוריה:נוטרים
קטגוריה:בית"ר
קטגוריה:פעילי תנועת החרות
קטגוריה:עובדי רשויות מקומיות בישראל
קטגוריה:ראשי רשויות מקומיות מטעם הליכוד
קטגוריה:יקירי נס ציונה
קטגוריה:אישים הקבורים בנס ציונה
קטגוריה:ישראלים שנולדו ב-1913
קטגוריה:ישראלים שנפטרו ב-1995
דן פוגלמן

**דן פוגלמן** (באנגלית: **Dan Fogelman**; נולד ב-19 בפברואר 1976) הוא תסריטאי, במאי ומפיק קולנוע אמריקאי. בין התסריטים שכתב נמנים הסרטים "מכוניות", "בולט", "פלונטר" ו"טיפש, מטורף, מאוהב". כמו כן, יצר את הסיטקום "השכנים", את סדרת הפנטזיה-קומית המוזיקלית "גלוואנט" משנת 2015, את סדרת הדרמה "החיים עצמם" ואת סדרת הדרמה על עולם הבייסבול "פיץ" משנת 2016.

## ביוגרפיה
פוגלמן גדל במשפחה יהודית שאותה תיאר כ"משפחה לא מתפקדת באופן חינני" בעיירה ריבר וייל, ניו ג'רזי. הוא למד בבית הספר התיכון *Pascack Valley* שבעיירה הסמוכה הילסדייל ולאחר מכן המשיך ללימודים באוניברסיטת פנסילבניה, שם סיים את לימודיו בשנת 1997.

בשנת 2012 כתב את קומדיית הקולנוע אימא מלווה, שהתבססה על מסע חוצה-ארצות שערך עם אמו ג'ויס מניו ג'רזי ללאס וגאס. בסרט כיכבו ברברה סטרייסנד וסת' רוגן בתפקידי אם ובנה היוצאים למסע דומה.

בשנת 2025 יצר והפיק את סדרת המותחן הפוליטי, "פרדייז" (אנ') שברשתות הולו ודיסני+. 

אביו, מרטי, היווה השראה לשמו של אב המשפחה בסיטקום "השכנים", שאותו יצר פוגלמן. גם אחותו שימשה השראה לדמות הבת במשפחה שבמרכז הסדרה.

## חיים אישיים
פוגלמן נשוי לשחקנית קייטלין תומפסון, המגלמת את מדיסון בדרמת המשפחה "החיים עצמם". לשניים בן, שנולד בשנת 2020.

## קישורים חיצוניים

## הערות שוליים

קטגוריה:תסריטאים יהודים אמריקאים
קטגוריה:תסריטאי קולנוע אמריקאים
קטגוריה:תסריטאי טלוויזיה אמריקאים
קטגוריה:יהודים אמריקאים
קטגוריה:אמריקאים שנולדו ב-1979
קטגוריה:אנשי פיקסאר
מצפה בניה

**מצפה בניה** הוא אתר הנצחה ונקודת תצפית השוכנת על הרי נפתלי, בגובה 740 מטר מעל פני הים, ומשקיפה על עמק החולה, רמת הגולן והחרמון. המצפה מנציח את זכרו של רס"ן בניה ריין, מפקד פלוגת שריון שנהרג במלחמת לבנון השנייה יחד עם חבריו לטנק במהלך מבצע חילוץ תחת אש.

המצפה בנוי משתי קומות. הקומה הראשונה ממוקמת לצד רחבת החניה, תחת צלם של שלושה עצי אורן. במקום מוצבים ספסלים המשקיפים על נופי עמק החולה והחרמון. בלוח תצפית משורטטות נקודות ציון בולטות בנוף, ולצידן מובאות ציטטות מדבריו של בניה ריין. המצפה נגיש גם לאנשים עם מוגבלות בתנועה.

הקומה העליונה של המצפה כוללת סככת עץ, אליה מובילות מדרגות קצרות ושביל הצועד בין צמחי נוי. מהתצפית ניתן להשקיף לעבר כפרי דרום לבנון, ובהם אל-עדייסה וכפר כילא, וכן לעבר הר צפייה, מצפה דדו והמושבה מטולה.

המצפה הוקם בנקודה הסמוכה לגדר המערכת, בדיוק מהמקום בו יצא בניה ריין לפעולת החילוץ האחרונה שלו. במהלך מבצע החילוץ, הצוות בפיקודו פעל להעברת אספקה לכוחות ולחילוץ פצועים תחת אש. במהלך חילוץ טנק פגוע נפגע הטנק של "כוח בניה" מטיל, וכל אנשי הצוות – ריין, סמ"ר אדם גורן, סמ"ר אורי גרוסמן וסמ"ר אלכס בונימוביץ' – נהרגו. על גבורתם קיבלו הארבעה צל"ש מאלוף פיקוד הצפון.

במצפה מוצב לוח תצפית המסמן נקודות מרכזיות באזור, ובו משולבת עמדה קולית שבה מספרת אמו של בניה את סיפורו. כמו כן, בצידו האחורי של סלע ההנצחה קבוע תצלומו של בניה ריין. מהמצפה ניתן להשקיף לעבר קריית שמונה, תילי הגולן בהם הר חרמונית, הר אביטל והר בנטל, וכן יישובי צפון עמק החולה, כגון הגושרים, מעיין ברוך ודן.

## הערות שוליים

בניה
קטגוריה:הרי נפתלי
קטגוריה:אנדרטאות לחללים באירועים בודדים
חתולים (שיר)

"**חתולים**" הוא סינגל של הראפר הישראלי ג'ימבו ג'יי. הוא סינגל שלישי מתוך האלבום השלישי של ג'ימבו ג'יי ולהקת ספא, עובדי נמל בו הם מארחים את רביד פלוטניק. השיר יצא לאור בשנת 2021.

## מיקומי שיא

## קישורים חיצוניים

* 

## הערות שוליים

קטגוריה:שירי רביד פלוטניק
קטגוריה:שירי ג'ימבו ג'יי
קטגוריה:שירים בעברית
קטגוריה:שירים שנכתבו על ידי ג'ימבו ג'יי
קטגוריה:שירים על חתולים
קטגוריה:שירי אהבה בעברית
סוהס סוברמניאם

**סוהס סוברמניאם** (באנגלית: **Suhas Subramanyam**; נולד ב-26 בספטמבר 1986) הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס העשירי של קהיליית וירג'יניה. סוברמניאם, חבר המפלגה הדמוקרטית, כיהן כחבר בית הנבחרים של וירג'יניה בין השנים 2020–2024 ולאחר מכן כחבר הסנאט של וירג'יניה מ-2024 עד 2025. ב-2019 נעשה להינדי ולאמריקאי ממוצא דרום-אסייתי הראשון שנבחר אל האספה הכללית של וירג'יניה.

## ביוגרפיה
סוברמניאם נולד ביוסטון שבטקסס, להורים הודים מבנגלורו שבהודו, שהיגרו לארצות הברית והתיישבו ביוסטון. הוא למד בבית הספר התיכון קליר לייק (Clear Lake High School) והשלים לימודי תואר ראשון בפילוסופיה באוניברסיטת טוליין.

לאחר לימודיו הגבוהים עבד סוברמניאם כעוזר פרלמנטרי לענייני מדיניות בריאות וחיילים משוחררים בבית הנבחרים של ארצות הברית. בנוסף, הוא התמחה כעוזר משפטי בוועדת המשפט של הסנאט של ארצות הברית תחת הסנאטור דיק דרבין, לו סייע להציג מחדש את חוק ה-DREAM. הוא למד בבית הספר למשפטים של אוניברסיטת נורת'ווסטרן, שם, כסטודנט בשנתו השנייה, סייע לבטל עיוות דין של נאשם שנידון למאסר עולם.  

בשנת 2015 מונה סוברמניאם ליועץ למדיניות טכנולוגית בבית הלבן בממשלו של נשיא ארצות הברית ברק אובמה. הוא עמד בראש צוות עבודה שעסק במדיניות טכנולוגית בנושאי יצירת מקומות עבודה, מודרניזציה של מערכות טכנולוגיית מידע ורגולציה של טכנולוגיות מתפתחות.

בבחירות לבית הנבחרים של וירג'יניה בשנת 2019, התמודד סוברמניאם להחליף את הדמוקרט ג'ון בל, שעזב את המושב כדי להתמודד על ייצוג המחוז ה-13 בסנאט המדינתי. סוברמניאם התמודד בבחירות המקדימות של המפלגה הדמוקרטית מול שלושה מועמדים נוספים, כולם דור ראשון למהגרים. הוא ניצח בפריימריז עם 47.0% מהקולות. בבחירות הכלליות ניהל סוברמניאם מסע בחירות שהתמקד בשיפור מערכות החינוך והבריאות המחוזיות, והציע פתרונות לבעיות תחבורה במחוז ובכל רחבי וירג'יניה. הוא נבחר לבית הנבחרים המדינתי עם 62% מהקולות. בבחירות 2021 נבחר לכהונה שנייה. 

בין החוקים שקידם ניתן למנות מתן חסות להצעת החוק "HB528", שאפשרה למועצת התאגידים של קהיליית וירג'יניה להשיב 330 מיליון דולר אמריקאי לצרכנים מחיובי יתר של חברת האנרגיה "Dominion Energy" בין השנים 2017–2020. בבחירות 2023 נבחר אל הסנאט של וירג'יניה מטעם מחוז הבחירה ה-32 השוכן במחוז לאודון (Loudoun).

בינואר 2024 הכריז סוברמניאם מועמדותו לבית הנבחרים של ארצות הברית במחוז הקונגרס העשירי של וירג'יניה, במטרה להחליף את נציגת המחוז הפורשת ג'ניפר וקסטון. וקסטון תמכה במועמדותו. סוברמניאם ניצח בבחירות הכלליות את מועמד המפלגה הרפובליקנית מייק קלאנסי. כהונתו החלה ב-3 בינואר 2025, עם השבעת הקונגרס ה-119 של ארצות הברית.

בינואר 2025 נמנה סוברמניאם בין 48 דמוקרטים שהצביעו בעד חוק לייקן ריילי, המחייב את סוכנות אכיפת מכס והגירה לעכב מהגרים בלתי חוקיים שהואשמו בגניבה. בהמשך נמנה בין 46 דמוקרטים שהצטרפו לכל הרפובליקנים בהצבעה בעד גרסה מתוקנת של החוק שהועברה בסנאט של ארצות הברית.

## קישורים חיצוניים

* 

* 

## הערות שוליים

קטגוריה:אמריקאים ממוצא הודי
קטגוריה:בוגרי אוניברסיטת טוליין
קטגוריה:בוגרי בית הספר למשפטים באוניברסיטת נורת'ווסטרן
קטגוריה:חברי האספה הכללית של וירג'יניה
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1986
1984 בטלוויזיה

בערך זה מצוינים אירועים בולטים שהתרחשו במהלך שנת 1984 ונוגעים לעולם הטלוויזיה.

## אירועים בולטים

* 5 במאי – תחרות האירוויזיון התקיימה בלוקסמבורג. בתחרות זכתה שוודיה, עם שירם של שלישיית הרייס "Diggi-Loo Diggi-Ley".

## סדרות ותוכניות טלוויזיה חדשות ב-1984

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1984. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 1984]]**.

**בישראל**

**במדינות אחרות**

## סדרות ותוכניות בולטות שבוטלו או הסתיימו ב-1984

**בארצות הברית**
* 19 במאי – משודר הפרק האחרון של "אי החלומות".
* 18 בספטמבר – משודר הפרק האחרון של "שלושה בדירה אחת".
* 24 בספטמבר – משודר הפרק האחרון של "ימים מאושרים".

## נולדו

* 11 בינואר – אושרי כהן, שחקן ישראלי
* 21 בינואר – רומי אבולעפיה, שחקנית ישראלית
* 31 בינואר – מיכאל אלוני, שחקן ומנחה טלוויזיה ישראלי
* 20 בפברואר – טרוור נואה, קומיקאי ומנחה טלוויזיה דרום-אפריקאי
* 8 באפריל – לירון ויצמן, אשת טלוויזיה ורדיו ישראלית
* 18 באפריל – אמריקה פררה, שחקנית ומדבבת אמריקאית
* 26 ביוני – אוברי פלזה, שחקנית, קומיקאית, מדבבת ומפיקת קולנוע אמריקאית
* 27 ביוני – קלואי קרדשיאן, ידוענית וכוכבת ריאליטי אמריקאית
* 8 ביולי – סיון קליין, דוגמנית, מנחת טלוויזיה ומגישת רדיו ישראלית
* 26 ביולי – גאלה קוגן, שחקנית טלוויזיה ודוגמנית ישראלית

## נפטרו

* 16 במאי – אנדי קאופמן, קומיקאי ושחקן אמריקאי (נולד ב-1949)

## פרסים

## קישורים חיצוניים

## הערות שוליים
אוריה ויצטום

**אוריה ויצטום** (מכונה גם "אוריה אצבעות") (נולד ב-1990, ירושלים) ידוע בשם הבמה **YUZ** הוא מוזיקאי, מלחין, מפיק מוזיקלי וגיטריסט ישראלי, הידוע בסגנונו המשלב מוזיקה ים-תיכונית, פסיכדליה ורוק מודרני.

## ביוגרפיה
אוריה ויצטום נולד וגדל בירושלים. הוא בוגר תיכון "הגימנסיה העברית רחביה" בעיר.

במהלך הקריירה המוזיקלית שלו, שיתף ויצטום פעולה עם אמנים ולהקות רבות, ביניהם ג'ימבו ג'יי ולהקת ספא, דירטי פליי, חיים משה, רביד פלוטניק, הדג נחש ולירון עמרם. הוא שימש כמפיק, מעבד ומנהל מוזיקלי בפרויקטים שונים, כולל ההצגות "גיבור" בתיאטרון באר שבע ו"הבן של השכטרים" בתיאטרון האינקובטור.

ויצטום מנגן על גיטרות, בוזוקי ובגלמה, ומשלב במוזיקה שלו השפעות ממוזיקה יוונית, טורקית ורוק פסיכדלי. הוא ניגן עם מועדון הקצב של אביהו פנחסוב, תזמורת ירושלים מזרח ומערב ותומר ישעיהו.
[ממוזער|250x250 פיקסלים|ויצטום מבצע [סולו גיטרה במופע השקת האלבום "אה וואו" של ג'ימבו ג'יי ולהקת ספא עם "תזמורת הרחוב" ו"מקהלת העפרוני", מועדון "בארבי" בנמל יפו, אוגוסט 2024]]
בשנת 2022, בזמן מגפת הקורונה, יצר יחד עם ג'ימבו ג'יי את הפודקאסט הצבא הכי בעולם. בהמשך ערך את הפודקאסט "זיגלר" של בן סגרסקי.

ויצטום שימש כמפיק ומנהל מוזיקלי של ליין ההופעות הים תיכוני "שמחה גדולה הלילה" בבארבי, יחד עם אלי לוזון, מושיק עפיה, עמיר בניון ורון שובל. וכמפיק מוזיקלי של שירים (מפקיר במאני, אקסית מיתולוגית, פלאפון) ופרסומות (נביעות, השקעות לעצלנים).

### YUZ
ב-24 באוקטובר 2022, ויצטום השיק את מופע הסולו הראשון שלו במועדון האזור בתל אביב תחת שם הבמה "YUZ". והוא הוציא תחת השם YUZ שני אלבומים.

חלק משיר של YUZ שימש בפסקול של הסדרה "מדרסה" בכאן 11.

## קישורים חיצוניים

## הערות שוליים

קטגוריה:מוזיקאים ישראלים
קטגוריה:גיטריסטים ישראלים
קטגוריה:נגני בוזוקי
קטגוריה:חברי להקת ספא
קטגוריה:ישראלים שנולדו ב-1990
סן מיקלה (פירושונים)

**סן מיקֶלֶה** (באיטלקית: **San Michele**) הוא שם איטלקי שמשמעו "מיכאל הקדוש".
אמריקן איגל (מותג תעופה)

**אמריקן איגל** (באנגלית: **American Eagle**) הוא מותג תעופה אמריקאי, המשמש את חברת אמריקן איירליינס ומספר חברות תעופה המשתפות עימה פעולה למיתוג טיסות אזוריות בפנים ארצות הברית. שש חברות תעופה שמפעילות טיסות לטווחים קצרים ובינוניים משתמשות במותג, מתוכן שלוש הן בבעלות מלאה של קבוצת אמריקן איירליינס . בסיס הפעולה המרכזי של המותג הוא נמל התעופה הבין-לאומי שארלוט דאגלס בסמוך לשארלוט בקרוליינה הצפונית.

אמריקן איגל החלה את פעילותה בנובמבר 1984. הטיסה הראשונה שלה הופעלה על ידי חברת מטרו איירליינס והיא יצאה מפאייטוויל בארקנסו. בהמשך הצטרפו מפעילים נוספים למותג. בעשור השני של המאה ה-21 החלה אמריקן איירליינס לאפשר לחברות תעופה אזוריות שאינן בבעלותה להשתמש במותג תמורת תשלום.

במהלך השנים רכשה אמריקן איירליינס מספר חברות תעופה אזוריות שמוזגו בתחילה לתוך חבר בת שנקראה "אמריקן איגל איירליינס". בינואר 2014 הוחלט שהחברה תיקרא אנבוי אייר אך החברה המשיכה להשתמש במותג "אמריקן איגל".

## קישורים חיצוניים

## הערות שוליים

קטגוריה:מותגים
קטגוריה:אמריקן איירליינס
סוקוזאורוס

**סוקוזאורוס** (שם מדעי: *Suchosaurus*; מילולית: "לטאת תנין") הוא סוג של דינוזאור במשפחת הספינוזאוריים שחי בקרטיקון תחתון שלפני 122.46–139.8 מיליון שנה מזמננו בדרום אנגליה.

סוג זה תואר ב-1841 בידי החוקר האנגלי ריצ'רד אוון שקרא לו על שם מבנה לסתותיו הדומות לאלה של תנין מודרני. בסוג תוארו 2 מינים: *Suchosaurus cultridens* (שם שמשמעו: "שן פיגיון"), אשר תואר בידי אוון ב-1841 על סמך הממצאים המאובנים במזרח סאסקס, והמין *Suchosaurus girardi*, אשר תואר ב-1897 בידי החוקר Henri Émile Sauvage על סמך ממצאי מאובנים מפורטוגל, ונקרא לכבוד החוקר הצרפתי אלברט ז'ירארד.

לפי הממצאים של הדינוזאור שכללו בעיקר שרידי שיניים ולסת תחתונה נראה שהיה קרוב לספינוזאורוס והסוקומימוס והיה גדול יחסית. על פי הערכות החוקר האמריקאי תומאס ר. הולץ הבן הוא הוערך באורך של 10 מטרים בקירוב והגיע למשקל של 1–4 טונות. חוקרים אחרים העריכו אותו באורך של 8.6 מטרים, גובה של 2.15 מטרים ומשקל של 1.4 טון. הוא היה בעל מבנה לסתות מעוקל מעט כלפי מעלה ומבנה השיניים היו חרוטיות ובעלות חריצים מוגבהים יחסית. השיניים היו מעט דקות ומותאמות כנראה לציד דגים, אם כי ייתכן שהוא גיוון גם בחיות יבשתיות.

## הערות שוליים

## קישורים חיצוניים

קטגוריה:ספינוזאוריים
קטגוריה:דינוזאורים שחיו בקרטיקון תחתון באירופה
קטגוריה:מאובני טקסונים שתוארו ב-1841
גרדנר מלוי

**גרדנר מלוי** (באנגלית: **Gardnar Putnam "Gar" Mulloy **;  22 בנובמבר 1913 – 14 בנובמבר 2016) היה טניסאי אמריקאי. הוא זכה בתחרות זוגות גברים באליפות ארצות הברית הפתוחה ובאליפות וימבלדון.

## ביוגרפיה
גרדנר מלוי נולד בשנת 1913 בוושינגטון די סי. בילדותו המשפחה עברה למיאמי. מלוי התאמן בענפי ספורט רבים לרבות אגרוף ופוטבול אמריקאי. בהיותו סטודנט אוניברסיטת מיאמי הוא היה חבר נבחרת אוניברסיטה במספר ענפים. במקביל להשתתפות הוא היה מאמן טניס של האוניברסיטה והצליח להשיג מלגה לפנצ'ו סגורה שהיה חסר השכלה פורמלית.

לאחר תחילת מלחמת העולם השנייה מלוי גויס לצי ארצות הברית ומונה למפקד נחתת. ספינתו השתתפה במספר מבצעי נחיתה בצפון אפריקה ואירופה.

מלוי השתתף בתחרויות טניס לבוגרים עד לגיל 57.

מלוי התחיל לשחק טניס בהדרכת אביו. בשנים 1939, 1941 ו-1942 הם זכו באליפות ארצות הברית לזוגות אב/בן.

ההצלחות הגדולות של מלוי היו בתחרויות זוגות גברים. בהם הוא זכה באליפות ארצות הברית הפתוחה 4 פעמים ובאליפות וימבלדון בשנת 1957. בנוסף לכך הוא הפסיד בגמר 9 פעמים.

בתחרויות זוגות מעורבים הוא זכה ב-1955 והפסיד באליפות וימבלדון 1956.

מלוי היה חבר נבחרת גביע דייוויס של ארצות הברית וזכה עם הנבחרת 3 פעמים בגביע.

בשנת 1960 מלוי כתב ספר אוטוביוגרפי The Will To Win. בשנת 2009 הוא פרסם ספר נוסף As It Was.

בשנת 2006 מלוי עוד השתתף בתחרויות למבוגרים.

בשנת 1972 נכלל מלוי בהיכל התהילה של הטניס.

מלוי נפטר בשנת 2016 בגיל 102 מסיבוכי מחלה.

## קישורים חיצוניים

* 
* 

קטגוריה:אמריקאים ילידי וושינגטון די. סי.
קטגוריה:אמריקאים שהגיעו לגיל מאה
קטגוריה:טניסאים אמריקאים
קטגוריה:טניסאים זוכי אליפות ארצות הברית הפתוחה בטניס
קטגוריה:טניסאים זוכי אליפות וימבלדון
קטגוריה:אנשי הכוחות המזוינים של ארצות הברית במלחמת העולם השנייה
קטגוריה:קצינים וחוגרים בצי ארצות הברית
קטגוריה:מאמני טניס
קטגוריה:בוגרי אוניברסיטת מיאמי
קטגוריה:וושינגטון די. סי.: ספורטאים
קטגוריה:אמריקאים שנולדו ב-1913
קטגוריה:אמריקאים שנפטרו ב-2016
בין פרחי הגן

השיר "**בין פרחי הגן"** הוא במקורו שיר רוסי בשם "שני כלבלבים" (מרוסית:" **Две собачки**"), אשר הולחן בשנת 1923 בידי המלחין ונגן הקלרינט היהודי-רוסי, סמיון בליסון (1881–1953), שהיגר לארצות הברית ב-1921.
המלחין ולנטין קרוצ'נין (1970-1872), עיבד את הלחן למילים שכתב המשורר פאבל גרמן (1894–1952), וקרא לו בשם "לְבֵנִים" (מרוסית:" **Кирпичики**").
בתקופת סטלין נאסר שיר להשמעה, כיוון שנחשד בעידוד רעיונות אנטי-קומוניסטיים.

## הגרסה בעברית של אוקסנברג

הגרסה בעברית נכתבה על ידי השחקן, המלחין והמחבר יליד לודז', יוסף אוקסנברג (1897-1967).
השיר של אוקסנברג, מתאר את העיר הנבנית ומתפתחת, תל אביב, כפי שהיא מצטיירת בדמיונם של הצעירים בגולה המתעתדים לעלות לארץ ישראל.

## גרסאות נוספות בעברית לאותו לחן
* המשורר אברהם שלונסקי כתב בשנת 1933 את השיר "בַּשֵּׁפֶל', המוכר גם בשם "בסמטה צרה" על פי מילות הפתיחה שלו, ללחן של קרוצ'ינין, עבור ההצגה "בשפל" מאת מקסים גורקי שהועלתה בתיאטרון התל אביבי "אהל".
* בספטמבר 1939 יצא בניו יורק סרט הקולנוע דובר היידיש 'כל נדרי', שכלל שירים רבים, ביניהם השיר 'דעם שנײַדערס טעכטערל' (בת החייט), שנכתב עוד בשנת 1933, בידי השחקן, הזמר והפזמונאי חיים טויבר (1972-1901). את השיר התאים טויבר למנגינת השיר הרוסי "לבנים" ('קירפיצ'יקי'), וכעבור שש שנים, גם ביצע אותו בסרט 'כל נדרי'. מילות השיר תורגמו לעברית בידי תמר ועמוס רודנר, אשר פרסמו אותן בספרם "**זֶמֶר'ל: שירים שלא נשכח ביידיש ובעברית"**, הוצאת הקיבוץ המאוחד, 2012.
* השיר "לרגלי כרמל" חובר בשנת 1976 לאותו לחן, בידי דן אפרת, בן הדור השני של מתיישבי כפר יהושע שבעמק יזרעאל, עבור מופע יובל שנים לייסוד המושב. המופע הוצג שלוש פעמים, ובזכות הצלחתו הורחב והפך למחזמר רב-משתתפים בשם "פינת העמק הקטנה" שהוצג פעמים רבות.

## ביצועים
בין מבצעי השיר ניתן למצוא את:
* אברהם פררה
* ירדנה ארזי
* דודו זכאי ועירית דותן
* הגבעטרון

## קישורים חיצוניים
* **[https://www.nli.org.il/he/items/NNL_MUSIC_AL990039744010205171/NLI בין פרחי הגן]**, באתר הספרייה הלאומית
* מילות השיר והאזנה לו, באתר זמרשת
* 
* אקורדים לשיר, באתר Chordify
* 
* Кирпичики (לבנים), באתר של איזי הוד

#### "בין פרחי הגן" - ביצועים בעברית
* 
* 
* 
* 
* 15px בין פרחי הגן, בביצוע הגבעטרון (מתוך האלבום "עלי גבעה"), באתר המוזיקה ספוטיפיי, **2010**

#### גרסאות אחרות בעברית
* 
* 
* 
* 

#### ביצועים ברוסית
* 
* 
* 

## הערות שוליים

קטגוריה:גבעטרון
קטגוריה:שירי ירדנה ארזי
קטגוריה:שירי עירית דותן
קטגוריה:שירי דודו זכאי
קטגוריה:שירים בעברית
קטגוריה:שירים שתורגמו מרוסית לעברית
קטגוריה:שירים סובייטים
קטגוריה:שירים על תל אביב-יפו
פיגוע הירי בתיאסיר

**פיגוע הירי בתיאסיר** היה פיגוע ירי שבוצע בידי מחבל בודד בשעות הבוקר ב-4 בפברואר 2025. המחבל הסתנן לתוך מוצב צבאי שב"מחסום תיאסיר", בכביש 5799, בין חמאם אל-מליח לתיאסיר, בצפון מדבר שומרון.

בפיגוע נהרגו שני חיילי צה"ל מגדוד 8211 של חטיבת אפרים, ונפצעו שמונה נוספים (מתוכם שניים באופן קשה ושישה פצועים באופן קל).

המחבל התגנב לפני השחר לקרבת הבסיס, שהיה בסיס מחלקתי קטן, הכולל פילבוקס ומספר מבנים. עם שחר יצאו שני חיילי המילואים לכיוון המחסום במסגרת כוננות עם שחר, והמחבל שארב להם עם וסט צה"לי, רובה M16, ושתי מחסניות ירה לעברם מטווח של מטרים ספורים. כתוצאה מכך נפצעו שניהם באורח אנוש. לאחר מכן פנה המחבל אל תוך המוצב, וניהל קרב יריות ארוך מול הכיתה ששהתה בבסיס, במהלכו גם התבצר בתוך הפילבוקס. במהלך חילופי האש נפצעו שמונה חיילים נוספים. בשלב זה הוזעקו כוחות רבים מהאזור, בהם כוח בפיקוד המג"ד, וכטב"ם מסוג זיק. המחבל ניסה לברוח מהמוצב, אך כוח המג"ד שהוזעק לזירה הרג אותו באמצעות רימון יד.

המחבל שביצע את הפיגוע הוא מוחמד דראע'מה, אחיו של אחמד דראע'מה מייסדו ומפקדו של גדוד טובאס של הג'יהאד האסלאמי הפלסטיני, שנהרג כשנה לפני כן, בפברואר 2024. בספטמבר 2025 הרס צה"ל את ביתם של המחבלים בטובאס.

## ראו גם
* מבצע חומת ברזל
* החדירה למוצב נחל עוז (2014)

## הערות שוליים

תיאסיר
תיאסיר
תיאסיר
תיאסיר
תיאסיר
קטגוריה:מחומש הכפרים
קטגוריה:בקעת טמון
אוברוורט (מחוז)

**אוברוורט** (בגרמנית: **Oberwart**) הוא מחוז בדרום-מרכז מדינת בורגנלנד שבאוסטריה.

במחוז 32 ערים ועיירות:

## קישורים חיצוניים

קטגוריה:בורגנלנד: מחוזות
קורגי קלאסיקס

**קורגי קלאסיקס** (באנגלית: **Corgi Classics**) הייתה חברת צעצועים בריטית שהוקמה כחברה עצמאית בשנת 1995, שמקורה במותג , שיצרה חברת  בשנת 1956. היא ידועה בדגמי מכוניות הצעצוע שלה להרכבה.

מוצרים שיוצרו ושווקו על ידי החברה כללו צעצועי מכוניות, מטוסים, אוטובוסים וצבא.

בשנת 1964 יצרה החברה דגם צעצוע להרכבה של מכונית האסטון מרטין DB5 של ג'יימס בונד מהסרט "גולדפינגר". הצעצוע היה לנמכר ביותר באותה השנה.

בשנת 2008 נרכשה החברה על ידי חברת  שמאז משמשת גם כבעלת המותג Corgy. תחת בעלותה המותג Corgi עבר מיתוג מחדש בשנת 2012. המיתוג כלל לוגו וסגנון אריזה חדשים, אולם המרכיב העיקרי שהניב את השינוי היה ההשקה מחדש של המותג Corgi Toys.

## הערות שוליים

קטגוריה:חברות צעצועים
קטגוריה:חברות בריטיות
2023 בטלוויזיה

בערך זה מצוינים אירועים בולטים שהתרחשו במהלך שנת 2023 ונוגעים לעולם הטלוויזיה.

## אירועים בולטים

[ממוזער|240px|שמאל|שביתת איגוד התסריטאים האמריקאי של 2023 ו[שביתת אמני הטלוויזיה והרדיו (2023)|שביתת אמני הטלוויזיה והרדיו של 2023 שיבשו הפקות טלוויזיוניות אמריקאיות גדולות רבות במהלך שנת 2023]]
* 2 במאי – החלה שביתת איגוד התסריטאים האמריקאי  אשר נמשכה 148 ימים, עד 27 בספטמבר. השביתה נפתחה בשל מחלוקת לגבי תנאי שכר המינימום המשולם לתסריטאים ורגולציה על השימוש בבינה מלאכותית בתעשיית הקולנוע והטלוויזיה.
* 6 במאי – הכתרת צ'ארלס השלישי וקמילה: אירוע היסטורי זה שודר ברחבי העולם, והפך לאחד מהאירועים הטלוויזיוניים הנצפים ביותר של השנה. לפי ההערכות צפו באירוע כ-2 מיליארד אנשים ברחבי העולם.
* 9–13 במאי – תחרות האירוויזיון התקיימה בליברפול שבממלכה המאוחדת. בתחרות זכתה שוודיה, עם השיר "Tattoo", אותו ביצעה לורן.
* 14 ביולי – החלה שביתת אמני הטלוויזיה והרדיו בארצות הברית שנמשכה 118 ימים, עד 9 בנובמבר.

## סדרות ותוכניות טלוויזיה חדשות ב-2023

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה ו/או הפכו זמינים לצפייה לראשונה בארצות הברית במהלך שנת 2023. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו ו/או הפכו זמינים לצפייה בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 2023]]**.

;**בישראל**
להלן כמה מההפקות הטלוויזיוניות הישראליות הבולטות ביותר ששודרו לראשונה בישראל במהלך שנת 2024. לרשימה מקיפה יותר של הפקות טלוויזיוניות ישראליות ששודרו בישראל לראשונה בשנה זו, ראו **[[:קטגוריה:סדרות טלוויזיה ישראליות שעלו לשידור בשנת 2023]]** ו**[[:קטגוריה:תוכניות טלוויזיה ישראליות שעלו לשידור בשנת 2023]]**.

**במדינות אחרות**

## סדרות ותוכניות בולטות שבוטלו או הסתיימו ב-2023

**בארצות הברית**

## נפטרו

[ממוזער|150px|[מת'יו פרי]]
* 27 בינואר – סילביה סימס, שחקנית אנגלייה (נולדה ב-1934)
* 9 במרץ – חיים טופול, שחקן וזמר ישראלי (נולד ב-1935)
* 12 ביוני – טריט ויליאמס, זמר, שחקן קולנוע, טלוויזיה ותיאטרון אמריקאי (נולד ב-1951)
* 23 ביוני – פרדריק פורסט, שחקן קולנוע וטלוויזיה אמריקאי (נולד ב-1936)
* 29 ביוני – אלן ארקין, שחקן, במאי וסופר אמריקאי יהודי (נולד ב-1934)
* 4 באוגוסט – זבולון מושיאשווילי, שחקן, מפיק וקומיקאי ישראלי (נולד ב-1971)
* 20 באוגוסט – דייוויד ג'ייקובס, תסריטאי ומפיק טלוויזיה יהודי-אמריקאי (נולד ב-1939)
* 26 באוגוסט – בוב ברקר, מנחה טלוויזיה אמריקאי (נולד ב-1923)
* 1 באוקטובר – אבי אתגר, שדרן רדיו ומנחה טלוויזיה ישראלי (נולד ב-1948)
* 15 באוקטובר – סוזאן סאמרס, שחקנית, סופרת, זמרת ואשת עסקים אמריקאית (נולדה ב-1946)
* 28 באוקטובר – מת'יו פרי, שחקן וקומיקאי קנדי-אמריקאי (נולד ב-1969)
* 11 בדצמבר – אנדרה בראואר, שחקן קולנוע וטלוויזיה אמריקאי (נולד ב-1962)

## פרסים
**בארצות הברית**

## קישורים חיצוניים

## הערות שוליים
ריצ'רד פלאד

**ריצ'רד פלאד** (באנגלית: **Richard Flood**; נולד ב-12 בינואר 1982) הוא שחקן אירי.

## קריירה
בשנת 2012, פלאד גילם את תפקידו של סמואל ג'והנסון בפרק של הסדרה "טיטאניק: דם ופלדה". בין השנים 2013–2014 הוא שיחק בסדרת הטלוויזיה "חציית הקווים", בה הוא גילם את הבלש טומי מקונל, מומחה לנשק וטקטיקות מצפון אירלנד. בשנת 2015, הצטרף פלאד לצוות השחקנים של הסדרה "אבן אדומה", שם הוא גילם את ניצב המשטרה ג'יימס מקיי. בשנת 2017, הוכרז כי פלאד לוהק לתפקיד פורד בסדרת הטלוויזיה "חסרי בושה". הוא הפך לדמות קבועה בסדרה זו לקראת העונה התשיעית.

### האנטומיה של גריי
בשנת 2019, פלאד לוהק לתפקיד חוזר בתור ד"ר קורמק הייז בסדרת הטלוויזיה של ABC, "האנטומיה של גריי". הוא קודם לתפקיד ראשי בשנה שלאחר מכן, עד שנת 2022 שבה עזב את הסדרה.

### אחרי האנטומיה של גריי
פלאד מופיע לצד אקושלה-טארה קופה בדרמת הפשע "הנעלם", ששוחררה לראשונה ב-7 במאי 2023.

## חיים אישיים
ב-2012, פלאד החל לצאת עם השחקנית האיטלקייה גבריאלה פסיון, והשניים התארסו בשנת 2014. זמן קצר לאחר מכן, הם הודיעו שהם מצפים לילדם הראשון, ג'וליו פלאד, שנולד באותה שנה. ב-3 בספטמבר 2016 הם התחתנו באיטליה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אירים
קטגוריה:אירים שנולדו ב-1982
בילבורד הוט 100 (2025)

זוהי רשימה של השירים שדורגו במקום הראשון במצעד בילבורד הוט 100 המפורסם על ידי מגזין בילבורד בארצות הברית במהלך שנת 2025. הנתונים נאספים על ידי מספר פרמטרים: עותקים פיזיים ודיגיטליים של סינגלים, השמעות בתחנות הרדיו שבארצות הברית והשמעות בשירותי הזרמת מוזיקה מקוונים. בנוסף לכך, מתפרסם המצעד באופן קבוע כבר ביום שלישי של כל שבוע, באתר בילבורד הרשמי.

לאחר שבילה שבועיים בצמרת המצעד בשנת 2024, "Not Like Us" של קנדריק לאמאר חזר לצמרת המצעד לשבוע נוסף בשנת 2025, לאחר הופעתו בזמן מחצית הסופרבול של שנת 2025, במצעד של ה-22 בפברואר. השיר הפך לשיר הראשון שאינו שיר חג (כלומר השיר השני אחרי "All I Want for Christmas Is You" של מריה קארי) שהגיע לצמרת המצעד שלוש פעמים נפרדות עם הפסקה של חודשיים או יותר בין כל פעם. בשבוע שלאחר מכן (ה-1 במרץ), לאמאר הפך לאמן ה-15 שהחליף את עצמו בצמרת המצעד, עם השיר "Luther" בשיתוף עם סיזה.

עד כה 15 אמנים ו-10 שירים שונים הגיעו למקום הראשון בשנת 2025, כאשר קנדריק לאמאר הוא האמן שבילה הכי הרבה שבועות בצמרת המצעד (14 שבועות רצופים) וכאשר השיר שלו בשיתוף עם סיזה, "Luther", בילה את מרבית השבועות במצעד (13 שבועות רצופים).

## היסטוריית המצעד

## סטטיסטיקות

## ראו גם
* בילבורד הוט 100 (2020 ואילך)

## הערות שוליים

קטגוריה:רשימות של השירים שהגיעו לצמרת מצעד הבילבורד הוט 100
קטגוריה:2025 במוזיקה האמריקאית
לולווה אלח'אטר

**לולווה אלח'אטר** (בערבית: **لؤلؤة الخاطر**) היא פוליטיקאית קטרית. שרת החינוך של קטר מאז נובמבר 2024. קודם לכן הייתה השרה לשיתוף פעולה בינלאומי במשרד החוץ של קטר .

## ביוגרפיה
נולדה בדוחה, קטר. היא בעלת תואר מוסמך במחשוב.

בעבר היא עסקה בהנדסה בתחום האנרגיה.

ב-2018 מונתה לתפקיד דוברת משרד החוץ של קטר. היא הייתה האישה הראשונה בתפקיד זה. היא כיהנה בתפקיד בתקופת המשבר ביחסים בין קטר לערב הסעודית ומדינות נוספות.

ב-2019 מונתה לעוזרת שר החוץ. בנוסף היא הייתה דוברת הוועדה העליונה לניהול משברים של קטר, ובתפקידה זה קיימה תדרוכים לציבור בעניין נגיף הקורונה.

היא חברת הדירקטוריון של אוניברסיטת ג'ורג'טאון בקטר .

במרץ 2023 היא מונתה על ידי אמיר קטר תמים בן חמד אאל-תאני לתפקיד השרה לשיתוף פעולה בינלאומי במשרד החוץ של קטר.

לאחר טבח שבעה באוקטובר ובמהלך מלחמת חרבות ברזל היא הביעה את תמיכתה בחמאס.

ב-26 בנובמבר 2023 היא ביקרה ברצועת עזה ובכך היא הייתה הדיפלומטית הזרה הראשונה שביקרה בעזה מפרוץ המלחמה. בדרכה, היא נחתה בנתב"ג, וזאת על אף שאין בין המדינות קשרים דיפלומטיים רשמיים. בביקורה, היא סקרה את הסיוע ההומניטרי, וביקרה את וואיל דחדוח ראש לשכת אל-ג'זירה בעזה שכמה מבני משפחתו (ובהם בנו, איש הג'יהאד האיסלמי) נהרגו במלחמה.

במאי 2024 היא נאמה בכנס בקטר וציינה כי"נשים, גברים וילדים של פלסטין אנחנו וכלל האנושות חייבים לכם הרבה".

ב-12 בנובמבר 2024 מונתה לשרת החינוך וההשכלה הגבוהה .

ב-31 בינואר פרסמה בחשבון הטוויטר שלה דברי שבח למוחמד דף.

## קישורים חיצוניים

* 
* 

## הערות שוליים

קטגוריה:פוליטיקאים קטרים
קטגוריה:שרות חוץ
קטגוריה:ילידות המאה ה-20
ניקו טרהו

**ניקו טרהו** (באנגלית: **Niko Terho**; נולד ב-3 בפברואר 1996) הוא שחקן ברבדי-פיני.

## ראשית חייו
טרהו נולד וגדל בברבדוס על ידי אם מברבדוס ואב ממוצא פיני. הוא למד בבית הספר "סנט מייקל" בסנט מייקל, ברבדוס. בגיל 15 עבר לאנגליה לשחק כדורגל באופן מקצועי. הוא שיחק ב-Bede's School, איסטבורן בטורניר התאחדות הכדורגל של בתי הספר האנגלי. הוא שיחק בקבוצת הכדורגל הלאומית של ברבדוס עד גיל 17 בטורניר CONCACAF. בגיל 18, הוא עבר לניו יורק כדי לקדם את קריירת המשחק שלו, ולמד בסטודיו על שם וויליאם אספר.

## קריירה
### התחלת הקריירה
בשנת 2019 הוא ערך את הופעת הבכורה שלו בטלוויזיה כשהופיע בפרק של סדרת הדרמה "מריר מתוק". מאוחר יותר הוא לוהק לצידו של ג'ייק בורלי בסרט הטלוויזיה, "כשהארי פגש את סם". הסרט הוקרן בבכורה ב-15 בפברואר 2020, וזכה לביקורות חיוביות. מאוחר יותר באותה שנה, טרהו שיחק בסרט "סנו תינוקות".

### האנטומיה של גריי
בשנת 2022, טרהו לוהק לתפקיד ד"ר לוקאס אדמס, האחיין של ד"ר אמיליה שפרד וד"ר מרדית גריי בסדרת הדרמה הרפואית של ABC, "האנטומיה של גריי", הוא הופיע לראשונה בעונה 19.

## פילמוגרפיה

## קישורים חיצוניים

## הערות שוליים

קטגוריה:ברבדוסים שנולדו ב-1996
קטגוריה:שחקני קולנוע וטלוויזיה ברבדוסים
2022 בטלוויזיה

בערך זה מצוינים אירועים בולטים שהתרחשו במהלך שנת 2022 ונוגעים לעולם הטלוויזיה.

## אירועים בולטים

* 27 במרץ – במהלך השידור החי של טקס פרסי אוסקר ה-94, השחקן ויל סמית' סטר לקומיקאי כריס רוק על הבמה וקילל אותו בהמשך מהקהל. התקרית התרחשה לאחר שרוק סיפר בדיחה במונולוג שלו שלעגה שלא במכוון למחלתה של אשתו של סמית', השחקנית ג'יידה פינקט סמית'. תקרית הסטירה הפכה בהמשך לאחד מאירועי הטלוויזיה הוויראליים והמדוברים ביותר של שנת 2022.
* 10–14 במאי – תחרות האירוויזיון התקיימה בטורינו שבאיטליה. בתחרות זכתה אוקראינה, עם השיר "Stefania", אותו ביצעה להקת הראפ האוקראינית קאלוש אורקסטרה.
* 19 בספטמבר – הלווייתה של המלכה אליזבת השנייה, אשר הייתה אחת ההלוויות הגדולות ביותר שנערכו בהיסטוריה של הממלכה המאוחדת, שודרה ברחבי העולם והפכה לאחד מהאירועים הטלוויזיוניים הנצפים ביותר של השנה. לפי ההערכות צפו באירוע מיליארדי אנשים ברחבי העולם.

## סדרות ותוכניות טלוויזיה חדשות ב-2022

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה ו/או הפכו זמינים לצפייה לראשונה בארצות הברית במהלך שנת 2022. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו ו/או הפכו זמינים לצפייה בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 2022]]**.



קובץ:Arondir's Epic Fight Against Orcs - The Rings of Power - Prime Video.webm|"שר הטבעות: טבעות הכוח"
קובץ:Rhaenyra Targaryen & Alicent Hightower Discuss Suitors - House of the Dragon - Max.webm|"בית הדרקון"



;**בישראל**
להלן כמה מההפקות הטלוויזיוניות הישראליות הבולטות ביותר ששודרו לראשונה בישראל במהלך שנת 2022. לרשימה מקיפה יותר של הפקות טלוויזיוניות ישראליות ששודרו בישראל לראשונה בשנה זו, ראו **[[:קטגוריה:סדרות טלוויזיה ישראליות שעלו לשידור בשנת 2022]]** ו**[[:קטגוריה:תוכניות טלוויזיה ישראליות שעלו לשידור בשנת 2022]]**.

**במדינות אחרות**

## סדרות ותוכניות בולטות שבוטלו או הסתיימו ב-2022
**בארצות הברית**

## נפטרו

ממוזער|150px|בוב סאגט
ממוזער|140px|קירסטי אלי
* 9 בינואר – בוב סאגט, שחקן, קומיקאי, במאי ותסריטאי יהודי-אמריקאי (נולד ב-1956)
* 13 במרץ – ויליאם הרט, שחקן טלוויזיה וקולנוע אמריקאי (נולד ב-1950)
* 12 באפריל – גילברט גוטפריד, סטנדאפיסט, שחקן קולנוע וטלוויזיה ומדבב יהודי-אמריקאי (נולד ב-1955)
* 26 במאי – ריי ליוטה, שחקן קולנוע וטלוויזיה אמריקאי (נולד ב-1954)
* 30 במאי – מודי בר-און, מנחה טלוויזיה ויוצר טלוויזיה ישראלי (נולד ב-1962)
* 2 ביוני – אורי זוהר, בדרן, במאי קולנוע ושחקן ישראלי שחזר בתשובה (נולד ב-1935)
* 12 ביוני – פיליפ בייקר הול, שחקן קולנוע וטלוויזיה אמריקאי (נולד ב-1931)
* 6 ביולי – ג'יימס קאן, שחקן קולנוע וטלוויזיה (נולד ב-1940)
* 12 באוגוסט – אן הייש, שחקנית קולנוע וטלוויזיה אמריקאית (נולדה ב-1969)
* 18 באוגוסט – ג'וזפין טוסון, שחקנית תיאטרון וטלוויזיה אנגלייה (נולדה ב-1931)
* 11 באוקטובר – אנג'לה לאנסברי, שחקנית קולנוע, טלוויזיה ותיאטרון וזמרת בריטית-אמריקאית (נולדה ב-1925)
* 14 באוקטובר – רובי קולטריין, שחקן קולנוע וטלוויזיה סקוטי (נולד ב-1950)
* 24 באוקטובר – לזלי ג'ורדן, שחקן, קומיקאי, סופר וזמר אמריקאי, זוכה פרס אמי (נולד ב-1955)
* 5 בדצמבר – קירסטי אלי, שחקנית אמריקאית (נולדה ב-1951)
* 30 בדצמבר – ברברה וולטרס, עיתונאית אמריקאית (נולדה ב-1929)

## פרסים
**בארצות הברית**

## קישורים חיצוניים

## הערות שוליים